Prenet  m eus an dra-levr-mañ peogwir eo brav tre, e stumm ur golo-lizher dornataet lies gwezh. Lennet e vez buan : neus ennañ nemet lizhiri karantez, bet skrivet gant skrivagnerien pe vrezhonegerien a-vremañ a-ratozh-kaer evit sevel an torkad. A-wezhioù e kontont un istor, a-wezhioù e komzont eus an amzer-vremañ ; atav e cheller divinout hag ijinañ traoù en ur lochañ eus pep testenn, digor a ra an nor dan hunvre ha dar rambre, dudius eo. Emichañs eo bet dibabet an tem-mañ evit serriñ klapez ar re a lavar  neo ket gwall ziorroet geriaoueg ar santimantoù e brezhoneg ? Efedus e vo sur. Klasel eo an tem, met diouzh ar chiz e kement koulz a zo. Plijet on bet gant ar pep brasañ eus an testennoù, en o zouez hini Gweltaz Adeux, Yann-Fulub Dupuy, Kemo, Mich Beyer, Mai Ewen, Malo Festan, Al. Merser,… nechuan ket da follennata, re a zo da venegiñ. En aner m eus klasket ul lizher dediet din siwazh. Al lunedoù vije kaoz ??   8-D